કેમ ખોવાયું છે મન તલવારમાં, જાવ વેચી દો હવે ભંગારમાં ! છોડ વાતો સ્વર્ગની કે નર્કની, એ બધું છે આપણા સંસારમાં. આજ આવ્યો છું તમારી રૂબરૂ, કાલ ફોટો આવશે અખબારમાં. તું હવે વરસાદમાં ના’વા પડ્યો, હું તો ભીંજાયો છું પ્હેલી ધારમાં. ના કહે તો સમજી લેવું હા કહ્યું, સો ટકા છે સંમતિ ઈનકારમાં. છટપટાહટ વાંસળીના સૂરમાં, ને તડપ છે તંબૂરાના તારમાં. એ ખલીલ અંતે તો અંધારું જ છે, આગિયા પીંખી જશે પલવારમાં.